119. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ Αριθ. 1044020/1255/0001 της 15/18 Ιουν. 1990 (ΦΕΚ Β' 361) Συγκρότηση Διοικητικού Τομέα στο Υπουργείο Οικονομικών και σύσταση θέσης Ειδικού Γραμματέα. Έχοντας υπόψη: 1.Τις διατάξεις του άρθρ. 28 του Νόμ. 1558/1985 "Κυβέρνηση και Κυβερνητικά Όργανα" (ΦΕΚ 137/Α). 2.Το Π.Δ. 284/1988 "Οργανισμός του Υπ. Οικονομικών (ΦΕΚ 128 και 165/Α, όπως τροποποιήθηκε και συμπληρώθηκε με τα Π.Δ. 511/1989 (ΦΕΚ 218/Α) και 114/1990 (ΦΕΚ 48/Α), καθώς και το Π.Δ. 551/1988 «οργανισμός Νομαρχιών (Οργάνωση Οικονομικών Υπηρεσιών)» (ΦΕΚ 259/Α'). 3.Τις διατάξεις του άρθρ. 11 του Νόμ. 1586/1986 "Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των οργανισμών τοπικής αυτοδιοίκησης και άλλες διατάξεις" (ΦΕΚ 37/Α). 4.Την επιτακτική ανάγκη εναρμόνισης και συντονισμού της λειτουργίας των Τελωνειακών Διευθύνσεων του Υπουργείου Οικονομικών, αποφασίζουμε: 1.Τη συγκρότηση στο Υπουργείο Οικονομικών Διοικητικού Τομέα, ο οποίος περιλαμβάνει τις κατωτέρω Τελωνειακές Διευθύνσεις που αναφέρονται στα άρθρ. 19-21 του Π.Δ. 284/1988 (ΦΕΚ 128/Α) και 6 και 8 του Π.Δ. 511/1989 (ΦΕΚ 218/Α): α)Δ17 Διεύθυνση Δασμολογική β)Δ18 Διεύθυνση Τελωνειακών Οικονομικών Συστημάτων γ)Δ19 Διεύθυνση Τελωνειακών Διαδικασιών. δ)Δ33 Διεύθυνση Ελέγχου Τελωνείων. 2.Τη σύσταση στο Υπουργείο Οικονομικών(1) θέσης Ειδικού Γραμματέα, με βαθμό Β' της κατηγορίας Ειδικών Θέσεων, για την εναρμόνιση και τον αποτελεσματικό έλεγχο της λειτουργίας του Διοικητικού Τομέα. 